Document ID: /roh_data/filtered/fineweb-2-filterrobots_roh.jsonl.gz/66274

Cumbat sin temp a la masteranza svizra da chauns da lavinas
- Glindesdi, 16.3.2015, 10:21
25 teams han cumbattì questa fin d’emna per il titel campiun svizzer dals chauns da lavina. Perquai stuevan els absolver dus examens. La tschertga groppa e quella fina.
Mo paucs han dumagnà l’examen
Ils chauns stuevan tschertgar persunas ed objects sut la naiv en in temp dà avant. Ruedi Krauer il manader dal campiunadi n’era betg propi cuntent cun ils resultats. Mo radund la mesadad dals participants ha numnadamain chattà las duas persunas sutterradas tar la tschertga groppa. Finamira dal campiunadi na saja dentant betg ch’ins na dumogni betg uschè Krauer. L’examen era per blers memia grev.